劉柏辛

劉柏辛，原名劉昱妤，喺湖南長沙出世，係活躍美國同中國大陸兩地嘅創作歌手，佢堂妹係「口紅一哥」李佳琦。佢同獨立廠牌88rising建立合作關係，出咗《2029》專輯同幾首個人單曲。

早年經歷 
佢自細就喺音樂嘅渲染下成長。4歲開始學跳舞，6歲開始學鋼琴。高二嗰陣，佢從學校嘅高考實驗班轉到國際部。佢嘅學習成績一直排全級第一第二。佢攞住咁好嘅成績，反而喺高三衝刺嘅時候選擇用Gap Year嘅方式繼續自己嘅音樂歷程，去韓國參加KPOP STAR選秀，並攞到總決賽頭四嘅成績。喺比賽期間，佢仲積極準備國外大學嘅申請，用唔錯嘅專業素養同文化成績攞到紐約福坦莫大學嘅錄取通知書，並攞到學校嘅獎學金，準備開始喺曼哈頓求學。

演藝經歷 
2015年，去韓國參加韓國選秀節目《K-pop Star》第五季，並攞到總決賽第四嘅成績。2017年8月，佢嘅音樂紀錄片《出人頭地 劉柏辛Lexie × Robb Banks》，講述佢同美國嘻哈藝人Robb Banks喺長沙合作同寫中西結合單曲嘅故事。紀錄片喺冇推廣嘅情況下，由微博發出，喺三日內攞到一千萬播放量。

2018年，為男演員李易峰創作並同佢唱《角色》，首歌喺1月1號發行；之後，同音樂製作人冷炫忱Curtis嘅合作單曲《Rara》喺1月19號發行。
同年，參加《中國新說唱》，憑住幾首佳作，一路晉級，最終喺總決賽攞到第四名。

同年9月，佢出個人單曲《好嗎，好啦，好吧》。同年10月，喺中國出個人音樂專輯《2029》，專輯有《Like A Mercedes》、《Sleep Away》等幾首唔錯嘅歌。
從開始寫嘅第一首Demo到做完成張專輯《2029》，涵蓋咗R&B、Hip-Hop、Pop、Urban等幾種音樂元素，詞曲都由佢自己包辦。

同年11月，專輯《2029》嘅單曲《Sleep Away》喺海外上線。先鋒文化平台The Fader將呢首歌叫做「你生命中需要的10首歌曲」之一；雜誌Nylon將佢列喺「本周最佳音樂發行」列表入面；而美國年輕女性媒體代表Refinery29就話「他們的耳朵非常喜愛Lexie」。

同年12月，佢喺全球發行個人單曲《Nada》，即刻上咗Apple Music「一周最佳」榜單。2020年1月，加盟湖南衛視《歌手·當打之年》，喺第一輪排位賽憑住《Manta》奇襲華晨宇失敗攞唔到正式補位資格。

品牌合作 
2017年10月，同著名品Puma簽約合作，做咗「彪馬幫」成員。

2018年1月，出鏡著名服裝品牌李維斯嘅新年「幹就型」TVC，佢自己出鏡嘅海報都出現喺李維斯全球各地嘅實體分店入面。2018年11月，以嘉賓身份出席路易威登《飛行、航行、旅行》主題特展。

2019年3月，佢正式成為伊夫·聖羅蘭亞太區眼鏡形象大使。

音樂作品

錄音室專輯

EP

現場專輯

單曲

外界評價 
美國V雜志評價——「劉柏辛Lexie有望成為新一代中國藝術家的面孔，以獨特的跨文化聲音打入美國主流」；NYLON雜誌喺2018年12月20號世界範圍內評選「2019年值得關注的15位音樂新星」，佢榜上有名。

佢獨特嘅外型仲引起時尚界嘅注意，令佢喺Puma嘅Suede 50活動，Levi’s嘅新年TVC，同路易威登2018年嘅展覽同活動入面出場；並出現喺幾個亞洲尖端時尚生活雜誌嘅頭版，包括Vogue me、時尚芭莎、Nylon、Ellemen睿士、大都市Numéro、紅秀GRAZIA。 

從《2029》到《2030》，佢跨出嘅唔止係一個數字，而係從年輕創作人到令世界留意嘅「新一代中國藝術家面孔」蛻變。

佢由18歲時成為登上美國西南偏南SXSW嘅中國音樂人，個人音樂紀錄片創造咗3000萬點擊率；到發佈個人首張創作專輯《2029》並開啟首次全國巡演。陸續發佈嘅《Like A Mercedes》、《Sleep Away》、《Nada》多首由國際視角同東方美感嘅作品，贏到The Fader、Refinery29、Milk同i-D等國際媒體嘅好評。

獎

類:長沙人
中國女歌手
柏辛
類:華語流行音樂歌手